Azure

Azure — Bakıda yerləşən biznes, yaşayış, ticarət və əyləncə mərkəzindən ibarət çoxfunksiyalı kompleks binası. Kompleksin tərkib hissəsi olan "Megafun" əyləncə mərkəzi Avropanın ən böyük qapalı əyləncə mərkəzi sayılır.Bina Xəzər dənizinin sahilindən 100 metr məsafədə, Ağ Şəhərin yanında, Nobel prospektində yerləşir.Azure.az Bura həm şəhərin istənilən nöqtəsinə rahat yolu olan prestijli məkan, həm də meqapolisin mərkəzində məskən salan ekoloji-təmiz bir güşədir.

 Kompleks 
Çoxfunksiyalı Azure Kompleksi – Azərbaycanın tikinti bazarının liderlərindən olan YENİ HAYAT Şirkətlər Qrupu-nun Bakıda gerçəkləşdirdiyi ən innovativ layihələrdən biridir.

 Azure Business Center 
Azure Business Center postmodern üslubunda hazırlanmış A+ sinifinin 30 mərtəbəli ofis qülləsidır. Göydələnin forması yelkənlər üzərində gəmi yarışını simvollaşdırır, memarlara görə isə müvəffəqiyyət arzusunu simvollaşdırır. Qüllədə 200 ofis binası, konfrans zalı, kino, tibb mərkəzi, kafe və 2000 avtomobil üçün park yeri var. Panoramik liftlərdən istifadə olunur. İş mərkəzində ən son texniki avadanlıqla təchiz olunmuş 200 ofis, konfrans zalları, iclas üçün otaqlar, kafe və restoranlar, xidmət otaqları yerləşir.

 Azure Shopping Centre 
Azure Shopping Center 4 mərtəbəli 40 000 m²-lik bir ticarət mərkəzidir. 2012-ci ildə açıldı. Hal-hazırda Azərbaycanın ən böyük ticarət və əyləncə mərkəzidir.

 Azure Residence 
Azure Residence ümumi sahəsi 84.345 m² olan və 7 blokdan ibarət 28 mərtəbəli yaşayış binasıdır. Dəniz mövzusuna yönəldilmişdir: mavi və ağ xətlərin birləşməsi, porşenlərə bənzər yuvarlaq pəncərələrin olması. 2010-cu ildə istifadəyə verilmişdir. 307 mənzil var. Yaşayış sahəsi 8000 kvadrat-metrdir.

 İstinadlar 

 Xarici keçidlər 







Kateqoriya:Bakıdakı binalar və tikililər
Kateqoriya:Bakıdakı göydələnlər
Kateqoriya:Azərbaycandakı göydələnlər